**Likumprojekta „Grozījumi likumā „Par maternitātes un slimības apdrošināšanu””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi likumā „Par maternitātes un slimības apdrošināšanu”” (turpmāk – likumprojekts) izstrādāts atbilstoši Ministru kabineta 2016.gada 18.augusta sēdē izskatītajam informatīvajam ziņojumam "Par priekšlikumiem valsts budžeta ieņēmumiem un izdevumiem 2017.gadam un ietvaram 2017.–2019.gadam" un saskaņā ar Ministru kabineta 2016.gada 18.augusta sēdes protokolā doto uzdevumu: apakšprogrammā 04.04.00 "Invaliditātes, maternitātes un slimības speciālais budžets" samazināt izdevumus sociālajiem pabalstiem slimības pabalsta izmaksām 2017.gadam 2 746 700 EUR apmērā, 2018.gadam 5 151 910 EUR apmērā un 2019.gadam 5 328 033 EUR apmērā, Labklājības ministrijai sagatavojot un saskaņā ar likumprojekta "Par vidēja termiņa budžeta ietvaru 2017., 2018. un 2019.gadam" un likumprojekta "Par valsts budžetu 2017.gadam" sagatavošanas grafiku iesniedzot izskatīšanai Ministru kabinetā grozījumus likumā "Par maternitātes un slimības apdrošināšanu" iekļaušanai valsts budžeta 2017.gadam pavadošo likumprojektu paketē (prot. Nr.41, 5.§, 18.3.apakšpunkts). Lai nodrošinātu valdības atbalstīto pasākumu ieviešanu, izstrādāts likumprojekts „Grozījumi likumā „Par maternitātes un slimības apdrošināšanu”” (turpmāk – likumprojekts).Ministru kabineta 2016.gada 16.augusta sēdes Nr.40 protokollēmuma 59.§ par Informatīvo ziņojumu “Par priekšlikumiem valsts budžeta ieņēmumiem un izdevumiem 2017.gadam un ietvaram 2017.–2019.gadam” 46.punts paredz ministrijām līdz 2016.gada 9.septembrim sagatavot un iesniegt Ministru kabinetā budžeta likumprojektu paketē iekļaujamos likumprojektus. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Adopcija bāreņiem un bez vecāku gādības palikušajiem bērniem nodrošina iespēju iegūt nepieciešamo ģimenisko vidi, kas ir pamats bērna pilnvērtīgai attīstībai ilgtermiņā. Lai gan izšķiršanās par bērna adopciju ir pašu potenciālo vecāku griba un izvēle, kā arī veids, kā personas var palīdzēt grūtībās nonākušajiem bērniem, vienlaikus īstenojot dzīvē savas prasmes un vēlmes bērnu audzināšanā, tomēr valsts uzdevums ir atbalstīt adoptētājus un sekmēt adopciju skaita palielināšanos, īpaši vecāku bērnu adopciju (ņemot vērā, ka Latvijas adoptētāji pārsvarā vēlas adoptēt jaunāka vecuma bērnus).Ar mērķi bērna tēvam iesaistīties jaundzimušā bērna aprūpē, saskaņā ar Darba likuma 155.panta pirmo daļu bērna tēvam ir tiesības uz 10 kalendāra dienas ilgu atvaļinājumu, ko tēvam piešķir tūlīt pēc bērna piedzimšanas, bet ne vēlāk kā 2 mēnešu laikā pēc bērna piedzimšanas. Savukārt saskaņā ar likuma "Par maternitātes un slimības apdrošināšanu" IIA nodaļā noteikto bērna tēvam par bērna piedzimšanas sakarā piešķirtā atvaļinājuma desmit kalendārajām dienām izmaksā paternitātes pabalstu. Tā kā minētais 10 kalendāra dienu ilgais atvaļinājums piešķirams bērna tēvam saistībā ar bērna piedzimšanas faktu un tā mērķis ir dot iespēju bērna tēvam būt kopā ar jaundzimušo un bērna māti, lai nodrošinātu nepieciešamo bērna aprūpi, šis atvaļinājums netiek piešķirts un attiecīgi paternitātes pabalsts netiek izmaksāts adoptētājiem.Savukārt saskaņā ar Darba likuma 155.panta piekto daļu ģimenē, kura adoptējusi bērnu vecumā līdz trim gadiem, vienam no adoptētājiem piešķir 10 kalendāra dienas ilgu atvaļinājumu. Darba likums uzliek pienākumu darba devējam piešķirt atvaļinājumu, ja darbinieks ir izteicis šādu vēlmi, taču neuzliek darba devējam par pienākumu apmaksāt šādu darbinieka atvaļinājumu. Arī valsts sociālās apdrošināšanas pabalstu un valsts sociālo pabalstu sistēma neparedz izmaksas šāda atvaļinājuma laikā.Lai noteiktu tiesības adoptētājiem saņemt valsts sociālos pabalstus pēc iespējas līdzvērtīgi bioloģiskajām ģimenēm, kā arī pilnveidotu ārpusģimenes aprūpes sistēmu, Ministru kabinets ar 2015.gada 9.marta rīkojumu Nr.114 apstiprināja koncepciju „Par adopcijas un ārpusģimenes aprūpes sistēmu pilnveidošanu” (turpmāk – Koncepcija).Atbilstoši Koncepcijai paredzēts nodrošināt, ka ģimenē, kura adoptējusi bērnu vecumā līdz trim gadiem, vienam no adoptētājiem atbilstoši Darba likuma 155.panta piektajai daļai piešķirtais 10 kalendāra dienas ilgais atvaļinājums tiek apmaksāts, izmaksājot sociālās apdrošināšanas pakalpojumu 80% apmērā no vidējās apdrošināšanas iemaksu algas, kā arī par šo laiku veicot iemaksas sociālajai apdrošināšanai normatīvajos aktos noteiktajā kārtībā (analoģiski pašreizējai kārtībai attiecībā uz paternitātes pabalstu) (likumprojekta 2.un 3.pants).Darba likuma 156.panta pirmā un otrā daļa paredz, ka ikvienam darbiniekam ir tiesības uz bērna kopšanas atvaļinājumu sakarā ar bērna dzimšanu vai adopciju. Šādu atvaļinājumu piešķir uz laiku, kas nav ilgāks par pusotru gadu, līdz dienai, kad bērns sasniedz astoņu gadu vecumu. Bērna kopšanas atvaļinājumu pēc darbinieka pieprasījuma piešķir uz pilnu laiku vai pa daļām. Darba likums nenosaka, cik ilgai jābūt bērna kopšanas atvaļinājuma daļai un kad tā piešķirama.Pēc Valsts sociālās apdrošināšanas aģentūras (VSAA) datiem kopš 2014.gada 23 personas ir sadalījušas bērna kopšanas atvaļinājumu vairākās daļās, divos gadījumos pieprasot pat 51 un 55 bērna kopšanas atvaļinājuma skaitu. Vidējais atvaļinājuma ilgums šīm personām bija 4.1 diena. Ņemot vērā, ka bērna kopšanas atvaļinājumu ir iespējams pieprasīt tikai par dažām dienām, praksē rodas gadījumi, kad strādājošs vecāku pabalsts saņēmējs bērna kopšanas atvaļinājumu pieprasa tikai par sestdienu un svētdienu vai par dienām, kurās viņam nebūtu jāierodas darbā. Līdz ar to šajās dienās vecāku pabalsts tiek izmaksāts pilnā apmērā, kaut arī darba ienākumus cilvēks nav zaudējis. Likumprojekts nosaka, ka vecāku pabalsta saņēmējam, kurš visā kalendārajā mēnesī vai tā daļā ir nodarbināts bērna kopšanas laikā, bet neatrodas bērna kopšanas atvaļinājumā vai bērna kopšanas laikā gūst ienākumus kā pašnodarbinātais, pabalstu par šo mēnesī izmaksā kā strādājošam vecākam, t.i., 30 procentu apmērā no piešķirtā pabalsta apmēra (likumprojekta 4.pants).Slimības pabalsts ir viens no sociālās apdrošināšanas riska gadījumiem, kur, veicot sociālās iemaksas, sociāli apdrošinātā persona saņem ienākumu atvietojumu slimības gadījumā. Vispārējā pārejošas darbnespējas gadījumā darba devējs darba ņēmējam slimības naudu izmaksā par laika periodu no 2. līdz 10.darbnespējas kalendārajai dienai (ne mazāk kā 75 % apmērā no darba ņēmēja vidējās izpeļņas par 2. un 3. darbnespējas kalendāro dienu un ne mazāk kā 80 % apmērā no darba ņēmēja vidējās izpeļņas par laiku no 4. līdz 10.darbnespējas kalendārajai dienai). Slimības pabalstu piešķir un izmaksā par laika periodu no darbnespējas 11.dienas līdz darbspēju atgūšanas dienai, bet ne ilgāku par 26 nedēļām, skaitot no darba nespējas pirmās dienas, ja darbnespēja ir nepārtraukta, vai ne ilgāku par 52 nedēļām triju gadu periodā, ja darbnespēja atkārtojas ar pārtraukumiem. Slimības pabalstu piešķir 80% apmērā no personas vidējās apdrošināšanas iemaksu algas.Pēc VSAA datiem izdevumi slimības pabalstu izmaksai 2015.gadā salīdzinājumā ar 2014.gadu pieauga par 32.1 milj. EUR jeb 1.4 reizes, tomēr nesasniedzot izdevumu apjomu pirmskrīzes laikā 2009.gadā. Pabalsta saņēmēju skaits ir palielinājies par 16.9 tūkst. un gadījumu skaits par 31.7 tūkst. No visiem pabalsta saņēmējiem 60% ir sievietes (no tiem, vispārējā gadījumā – 55%, sakarā ar slima bērna kopšanu – 76%). Apmaksāto dienu skaits uz 1 gadījumu ir samazinājies par 0.52 dienām, savukārt salīdzinājumā ar 2009.gadu – par 10.53 dienām. Vidējais piešķirtais apmērs dienā ir palielinājies par 3.11 EUR, salīdzinājumā ar 2009.gadu – samazinājies par 0.62 EUR (skat. 1.tab.)1.tabula**Slimības pabalstus raksturojošie galvenie rādītāji**

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2009 | 2010 | 2011 | 2012 | 2013 | 2014 | 2015  |
| Saņēmēju skaits  | 151 067 | 140 955 | 146 506 | 146 758 | 162 405 | 154 878 | 171 783 |
| Gadījumu skaits | 204 621 | 189 463 | 209 148 | 209 729 | 234 318 | 222 922 | 254 670 |
| Gadījumu skaits uz 1 saņēmēju | 1.35 | 1.34 | 1.43 | 1.43 | 1.44 | 1.44 | 1.48 |
| Apmaksāto dienu skaits uz 1 gadījumu | 37.95 | 34.06 | 28.40 | 27.87 | 26.85 | 27.94 | 27.42 |
| Vidējais piešķirtais apmērs dienā, EUR[[1]](#footnote-1) | 17.42 | 14.83 | 12.45 | 12.66 | 13.09 | 13.69 | 16.80 |
| Atvietojuma līmenis (%) | 80 | 79 | 72 | 71 | 71 | 70 | 79 |
| Pabalsta saņēmēju vidējais vecums | 43.13 | 42.42 | 42.32 | 42.55 | 42.98 | 43.05 | 43.41 |
| Izdevumi, milj. EUR | 135,7 | 95,1 | 75,8 | 72,9 | 82,8 | 84,9 | 117,0 |

Slimības pabalstu skaits pieaug proporcionāli personas apdrošināšanas stāžam – jo lielāks apdrošināšanas stāžs, jo cilvēks vecāks un biežāk slimo. Vienlaikus pietiekami liels ir to slimības pabalstu saņēmēju skaits, kuru apdrošināšanas stāžs ir mazāks par vienu gadu (skat. 2.tab.) un šīs personas sociālās apdrošināšanas iemaksas vai nu nav veikušas vispār vai par neilgu periodu.2.tabula**2015.gadā izmaksātie slimības pabalsti****(neieskaitot slima bērna kopšanu)**

|  |  |  |
| --- | --- | --- |
| Apdrošināšanas stāžs no 1996.gada, gadi | Pabalstu saņēmēju skaits | Gadījumu skaits |
| 0 | 3 159 | 3 596 |
| 1 | 3 445 | 4 075 |
| 2 | 3 750 | 4 437 |
| 3 | 3 700 | 4 401 |
| 4 | 3 478 | 4 142 |
| 5 | 3 189 | 3 789 |
| 6 | 3 733 | 4 504 |
| 7 | 4 193 | 5 051 |
| 8 | 4 489 | 5 380 |
| 9 | 4 578 | 5 510 |
| 10 | 4 761 | 5 748 |
| 11 | 4 971 | 5 994 |
| 12 | 5 273 | 6 387 |
| 13 | 5 700 | 7 010 |
| 14 | 6 191 | 7 582 |
| 15 | 7 075 | 8 644 |
| 16 | 8 327 | 10 154 |
| 17 | 10 872 | 13 362 |
| 18 | 22 262 | 27 485 |
| 19 | 19 278 | 23 829 |
| 20 | x | x |
| **Kopā** | **132 424** | **161 080** |

Sociālās apdrošināšanas sistēmas ietvaros nosakot tiesības uz slimības pabalstu var ieviest dažādus kritērijus: noteiktu nodarbinātības periodu jeb kvalifikācijas periodu, ārsta apstiprinātu darbnespēju, kā arī regulāru ienākumu zaudējumu. Kvalifikācijas periods tiesību noteikšanai uz slimības pabalstu ir ieviests lielākoties visās ES dalībvalstīs no dažām dienām līdz pat periodam garākam par 12 mēnešiem, t.sk. Lietuvā (3 mēneši 12 mēnešu periodā vai 6 mēneši 12 mēnešu periodā) un Igaunijā (14 dienas pirms nodarbinātības uzsākšanas). Latvijā šobrīd nav noteikts kvalifikācijas periods, lai iegūtu tiesības uz slimības pabalstu. Rezultātā, ja darbinieks saslimst pat pirmajās darba dienās, viņam tiek piešķirts un izmaksāts slimības pabalsts. Likumprojektā ir noteikts slimības pabalsta kvalifikācijas periods, t.i. 3 mēneši pēdējo 6 mēnešu laikā vai 6 mēneši pēdējo 24 mēnešu laikā. Kvalifikācijas periods neattieksies uz darbnespējas lapām A, kuras apmaksā darba devējs, kā arī neattieksies uz gadījumiem, kad tiek kopts slims bērns, kas nav sasniedzis 14 gadu vecumu. Tiesiskās paļāvības ievērošanai šī norma stāsies spēkā ar 2018.gadu (likumprojekta 5.un 11.pants).Tā kā kvalifikācijas periodu paredzēts ieviest ar 2018.gada 1.janvāri, tad gads ir pietiekami ilgs laiks, lai personas uzkrātu trīs vai sešu mēnešu lielu apdrošināšanas periodu un apdrošināšanas riska gadījumā personai būtu tiesības uz pakalpojumu.Vienlaikus likumprojekta regulējums nodrošinās, ka tiesības uz slimības pabalstu būs personām, kuras vismaz īsu periodu būs bijušas sociāli apdrošinātas, nevis tikai ieguvušas darba ņēmēja vai pašnodarbinātā statusu vienlaicīgi ar darbnespējas iestāšanos. Likuma „Par valsts sociālo apdrošināšanu” 3.panta pirmā daļa nosaka, ka valsts sociālās apdrošināšanas pamatprincips ir nodrošināt, ka personai, kura zaudē darba ienākumus apdrošināšanas gadījuma iestāšanās dēļ, ir tiesības saņemt zaudēto darba ienākumu kompensāciju. Gadījumos, kad darbnespēja iestājas vienlaicīgi ar darba ņēmēja statusa iegūšanu, personai nav zaudēto darba ienākumu, kurus kompensēt darba nespējas dēļ. Savukārt personām, kuras apdrošināšanas iemaksas veikušas ilgā laika periodā, kvalifikācijas periods būs izdevīgs, jo šīm personām nebūs jāuztur tās personas, kuras par sociāli apdrošinātām kļūst neilgi pirms apdrošināšanas gadījuma iestāšanās un solidāru pienesumu sociālās apdrošināšanas budžetam nav devušas. Sociālās apdrošināšanas budžeta pamatprincips ir pašfinansēšanās, un līdzekļus pakalpojumu finansēšanai ir iespējams iegūt, paaugstinot valsts sociālās apdrošināšanas iemaksu likmi vai samazinot pakalpojumu apmērus. Līdz ar to citi līdzekļi likumprojekta mērķa sasniegšanai (piemēram, iemaksu likmes palielināšana) ir personu interesēm nelabvēlīgāki vai arī rada būtisku risku tautsaimniecības attīstības bremzēšanai un jaunu darba vietu radīšanai, kā rezultātā situācija sociālās apdrošināšanas budžetā tikai pasliktinātos. Tā kā ar kvalifikācijas perioda ieviešanu tiek veicināta pilnvērtīga personu sociālo tiesību realizēšana un veicināta sociālās apdrošināšanas sistēmas ilgtspēja, garantējot, ka tiesības uz sociālo nodrošinājumu būs īstenojamas arī nākamajās paaudzēs, ir uzskatāms, ka labums, ko sabiedrība gūst no šāda normatīvā regulējuma, ir lielāks par konkrētā indivīda tiesībām nodarīto kaitējumu.Sociālās apdrošināšanas iemaksu mērķis ir ne tikai nodrošināt sociālās apdrošināšanas budžeta ilgtspēju, bet arī taisnīgu pakalpojumu piešķiršanu tām personām, kuras ir bijušas pakļautas sociālajai apdrošināšanai ilgstoši, bet pakalpojumus nav pieprasījušas. Tādējādi izraudzītie līdzekļi ir piemēroti leģitīmā mērķa sasniegšanai.Tādējādi normas leģitīmo mērķi nevar sasniegt ar indivīda tiesības mazāk ierobežojošiem līdzekļiem.Likumprojektā iekļautas arī normas, kas regulē pabalstu izmaksu gadījumos, kad darbnespēja turpinās vai ir iestājusies pēc valsts sociālās apdrošināšanas iemaksu perioda beigām (likumprojekta 1., 6., 7., 8. un 11.pants), novēršot sociālās apdrošināšanas pabalstu sistēmas negodprātīgu izmantošanu un regulējot skaidru tiesību normu interpretāciju. Šo tiesību normu nepieciešamību noteica tas, ka cilvēki, izbeidzot darba tiesiskās attiecības, pēc bezdarbnieka statusa pieprasīšanas, iegūst darbnespēju un saņem slimības pabalstu maksimāli 26 nedēļas (kaut arī darba periodā darbnespēja iepriekš nav bijusi) un pēc tam vēl 9 mēnešus bezdarbnieka pabalstu. Pēc VSAA datiem 56,7 tūkst personu ir bezdarbnieka pabalstu saņēmēji, kuriem bezdarbnieka statuss sācies 2015.gadā. No tiem 1,5 tūkst. personu pirmā darbnespējas diena sākusies mēneša laikā pēc bezdarbnieka statusa sākuma.2015.gada 12.martā Saeima pieņēma grozījumus likumā „Par valsts sociālo apdrošināšanu”, kuru 26.1 pantā ir noteikta VSAA administrēto pakalpojumu, t.sk. pabalstu pieprasīšana. Šīs normas mērķis ir noteikt vienā normatīvā aktā vienotu kārtību, kādā persona var pieprasīt VSAA administrētos pakalpojumus. Tostarp paredzēts, ka persona pakalpojumus varēs pieprasīt, izmantojot vienoto valsts un pašvaldību pakalpojumu portālu [www.latvija.lv](http://www.latvija.lv). Ņemot vērā minēto, nepieciešams likuma 26.panta pirmajā daļā noteikt, ka pabalstu pieprasa likumā „Par valsts sociālo apdrošināšanu” noteiktajā kārtībā (likumprojekta 9.pants).Saskaņā ar likumu „Par maternitātes un slimības apdrošināšanu” (turpmāk –Likums) 31.pantu vidējo apdrošināšanas iemaksu algu valsts sociālās apdrošināšanas pabalsta aprēķināšanai nosaka no personas apdrošināšanas iemaksu algas par 12 kalendāro mēnešu periodu, šo periodu beidzot divus kalendāros mēnešus pirms mēneša, kurā iestājies apdrošināšanas gadījums. Ja vidējās apdrošināšanas iemaksu algas noteikšanas perioda daļā personai apdrošināšanas iemaksu alga nav bijusi * pārejošas darba nespējas,
* grūtniecības un dzemdību atvaļinājuma,
* atvaļinājuma bērna tēvam,
* atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu,
* vai bērna kopšanas atvaļinājuma dēļ,

vidējo apdrošināšanas iemaksu algu nosaka, vidējās apdrošināšanas iemaksu algas noteikšanas periodā neieskaitot pārejošas darba nespējas, grūtniecības un dzemdību atvaļinājuma, atvaļinājuma bērna tēvam, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai bērna kopšanas atvaļinājuma dienas.Vienlaikus Likums šobrīd nosaka, ja vidējās apdrošināšanas iemaksu algas noteikšanas perioda daļā apdrošinātā persona * nav bijusi reģistrēta kā valsts sociālās apdrošināšanas iemaksu veicēja
* vai tai apdrošināšanas iemaksu alga nav bijusi atvaļinājuma bez darba samaksas saglabāšanas dēļ,

vidējo apdrošināšanas iemaksu algu par šo perioda daļu vecāku un slimības pabalsta aprēķināšanai nosaka no valstī noteiktās mēneša vidējās apdrošināšanas iemaksu algas 40 procentu apmēra, bet maternitātes un paternitātes pabalstu aprēķināšanai - 70 procentu apmēra.Personai, kurai noteiktajā 12 mēnešu periodā valsts sociālās apdrošināšanas iemaksu alga ir tikai par dažām dienām iepriekšminēto cēloņu dēļ, ir tiesības saņemt maternitātes, vecāku vai slimības pabalstu atbilstoši vidējai apdrošināšanas iemaksu algai, kura tiek aprēķināta atkarībā no faktiski veiktās apdrošināšanas iemaksu algas un faktiski nostrādāto dienu skaita. Līdz ar to, rodas augstu maternitātes, paternitātes, vecāku un slimības pabalstu izmaksas gadījumi, kas ir nesamērīgi ar personas zaudētajiem ienākumiem. Analizējot VSAA statistiku par vecāku pabalsta aprēķinā izslēgto ar Likumu attaisnoto dienu skaitu, secināms, ka vairums gadījumos no attiecīgajos periodos piešķirtajiem vecāku pabalstiem, tie piešķirti augstākā apmērā par zaudētajiem ienākumiem, attiecīgi 2013.gadā – 93% gadījumos, 2014.gadā – 89%, 2015.gadā – 81%. Vidējais izslēgtais periods ir 77 dienas, vislielāko īpatsvaru (70.8%) sasniedzot par 31-90 dienām, atsevišķos gadījumos (1.7%) pārsniedzot 241 dienu (skat. 3.tab.).3.tabula**Vecāku pabalsta aprēķinā vērā neņemtās dienas saskaņā ar likuma "Par maternitātes un slimības apdrošināšanu" 31.p. 7.daļu**

|  |  |  |  |
| --- | --- | --- | --- |
| Vecāku pabalsta aprēķinā vērā neņemtās dienas | 2013.g. dzimušo bērnu vecāku pabalstu saņēmēji | 2014.g. dzimušo bērnu vecāku pabalstu saņēmēji | 2015.g. dzimušo bērnu vecāku pabalstu saņēmēji |
|
|
|
| **kopā** | **13 880** | **15 852** | **17 623** |
| 0 dienas | 941 | 1 758 | 3 284 |
| >0 dienas | 12 939 | 14 094 | 14 339 |
| vidējais ilgums, dienas | 77.4 | 78.0 | 83.4 |
| 1-30 dienas | 419 | 705 | 754 |
| 31-60 dienas | 5 324 | 5 247 | 5 560 |
| 61-90 dienas | 4 407 | 4 920 | 4 596 |
| 91-120 dienas | 1 114 | 1 291 | 1 056 |
| 121-150 dienas | 575 | 665 | 569 |
| 151-180 dienas | 390 | 461 | 458 |
| 181-210 dienas | 307 | 311 | 380 |
| 211-240 dienas | 262 | 301 | 494 |
| 241 diena un vairāk | 141 | 193 | 472 |

Līdz ar to personai, kurai noteiktajā 12 mēnešu periodā valsts sociālās apdrošināšanas iemaksu alga ir tikai par dažām dienām iepriekšminēto cēloņu dēļ, ir tiesības saņemt pabalstu atbilstoši vidējai apdrošināšanas iemaksu algai, kura tiek aprēķināta atkarībā no faktiski veiktās apdrošināšanas iemaksu algas un faktiski nostrādāto dienu skaita. Līdz ar to, rodas augstu maternitātes un slimības pabalstu izmaksas gadījumi, kas ir nesamērīgi ar personas zaudētajiem ienākumiem. Veikti grozījumi likumā „Par maternitātes un slimības apdrošināšanu”, nosakot, ka personai, kurai vidējās apdrošināšanas iemaksu algas noteikšanas perioda daļā, apdrošināšanas iemaksu alga nav bijusi pārejošas darba nespējas, grūtniecības un dzemdību atvaļinājuma, atvaļinājuma bērna tēvam, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai bērna kopšanas atvaļinājuma dēļ, aprēķinot valsts sociālās apdrošināšanas pabalstu, vidējo apdrošināšanas iemaksu algu par minēto perioda daļu nosakot no valstī noteiktās mēneša vidējās apdrošināšanas iemaksu algas 40 procentu apmēra (vecāku un slimības pabalstam) vai 70% apmēra (maternitātes un paternitātes pabalstam) (likumprojekta 11.pants).Likums „Par maternitātes un slimības apdrošināšanu” šobrīd nenosaka vidējās apdrošināšanas iemaksu algas pabalstu piešķiršanai aprēķināšanu gadījumā, kad persona apdrošināšanas gadījuma iestāšanās dienā ir gan darba ņēmēja, gan pašnodarbinātā statusā. Praksē aprēķina vidējo apdrošināšanas iemaksu algu katram apdrošinātās personas statusam atsevišķi un likumā „Par maternitātes un slimības apdrošināšanu” 31.pantā paredzētie nosacījumi tiek attiecināti uz katru apdrošinātās personas statusu atsevišķi. Gadījumā, ja vidējās iemaksu algas noteikšanas periodā persona nav bijusi reģistrēta kā iemaksu veicēja (darba ņēmējs vai nav veicis obligātās iemaksas kā pašnodarbinātais), tad vidējo iemaksu algu slimības, apbedīšanas un vecāku pabalstam nosaka 40 procentu apmērā no valstī noteiktās mēneša vidējās apdrošināšanas iemaksu algas, bet maternitātes un paternitātes pabalstiem - 70 procentu apmērā no valstī noteiktās mēneša vidējās apdrošināšanas iemaksu algas. Šis nosacījums tiek piemērots vidējās algas aprēķināšanā abiem statusiem un līdz ar to aprēķinot vidējo iemaksu algu, tās apmērs un pabalsta apmērs tiek paaugstināts. Šobrīd, piešķirot pabalstus, arvien biežāk nākas sastapties ar situācijām, kad persona ir darba ņēmēja un papildus veic obligātās iemaksas arī kā pašnodarbinātā neilgi pirms apdrošināšanas gadījuma iestāšanās, lai iegūtu tiesības uz pabalstu un pabalsts tiktu aprēķināts arī kā pašnodarbinātajam. Lai ierobežotu pabalstu piešķiršanu un aprēķināšanu palielinātā apmērā, likumprojekts nosaka vidējās apdrošināšanas iemaksu algas aprēķināšanas kārtību gadījumā, ja persona pirms pabalsta pieprasīšanas ir gan darba ņēmēja, gan pašnodarbinātais (likumprojekta 11.pants).Saskaņā ar Likuma 31.pantu, likuma „Par apdrošināšanu bezdarba gadījumam” 8.pantu un likuma "[Par obligāto sociālo apdrošināšanu pret nelaimes gadījumiem darbā un arodslimībām](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)" 12.pantu vidējā apdrošināšanas iemaksu alga valsts sociālās apdrošināšanas pabalstiem un apdrošināšanas atlīdzībām tiek aprēķināta no apdrošinātās personas apdrošināšanas iemaksu algas par 12 mēnešu periodu, šo periodu beidzot divus kalendāros mēnešus pirms mēneša, kurā iestājies apdrošināšanas gadījums. Vidējā apdrošināšanas iemaksu algas aprēķināšanas kārtība valsts sociālās apdrošināšanas pabalstiem (maternitātes pabalstam, paternitātes pabalstam, vecāku pabalstam, slimības pabalstam, apbedīšanas pabalstam) un apdrošināšanas atlīdzībām, kas ir noteikta Likuma 31.pantā un pakārtotajos 1998.gada 28.jūlija Ministru kabineta noteikumos Nr.270 „Vidējās apdrošināšanas iemaksu algas aprēķināšanas kārtība un valsts sociālās apdrošināšanas pabalstu piešķiršanas, aprēķināšanas un izmaksas kārtība”, likuma „Par apdrošināšanu bezdarba gadījumam” 8.pantā un likumam pakārtotajos 2008.gada 21.oktobra Ministru kabineta noteikumos Nr.866 „Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība”, likuma "[Par obligāto sociālo apdrošināšanu pret nelaimes gadījumiem darbā un arodslimībām](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)" un pakārtotajos 1999.gada 16.februāra MK noteikumos Nr.50  „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”, ir sarežģīta, darbietilpīga (grūti administrējama) un necaurspīdīga gan klientiem, gan administrācijai tiesību normu piemērošanas ietvaros, jo paredz vairākus speciālus nosacījumus un izņēmuma gadījumus. Atšķirībā no šo pabalstu un apdrošināšanas atlīdzībām noteiktās vidējās apdrošināšanas iemaksu algas aprēķināšanas kārtības, kārtībā, kas tiek piemērota bezdarbnieka pabalstiem, ir noteikts papildu nosacījums – personām, kuru apdrošināšanas iemaksu algai, kas gūta attiecīgajā 12 mēnešu periodā, attiecīgajos kalendāra mēnešos ir atšķirīgi apmēri, vidējās apdrošināšanas iemaksu algas aprēķinā netiek ieskaitīta attiecīgo divu mēnešu viszemākā un visaugstākā apdrošināšanas iemaksu alga. Vienlaikus VSAA, piešķirot valsts sociālās apdrošināšanas pabalstus, konstatējusi, ka nereti pabalsta apmēra aprēķināšanai (vidējās apdrošināšanas iemaksu algas noteikšanai) nepieciešamajos pēdējos mēnešos bija aprēķināti augsti darba ienākumi, salīdzinot ar darba ienākumiem iepriekšējā periodā, nereti pabalsta pieprasītājam darba attiecības uzsāktas neilgi pirms tiesību rašanās uz pakalpojumiem, kā arī tieši pirms apdrošināšanas gadījuma iestāšanās (darba nespējas iestāšanās, personas došanās grūtniecības atvaļinājumā) personai tiek reģistrēti augsti darba ienākumi (piemaksas, prēmijas, darba devēja pabalsti), kas nav samērīgi ar darba ienākumiem iepriekšējā periodā un kas būtiski palielina izmaksājamo sociālās apdrošināšanas pabalstu apmēru. Sociālās apdrošināšanas pabalsti (maternitātes pabalsts, paternitātes pabalsts, vecāku pabalsts, slimības pabalsts, apdrošināšanas atlīdzības, bezdarbnieka pabalsti) ir paredzēti tam, lai personai darbnespējas un bezdarba gadījumā būtu iespējams saņemt algotā darbā negūto ienākumu aizvietojumu, līdz ar to nepieciešams harmonizēt sociālās apdrošināšanas pabalstu aprēķināšanas tiesību normas un visiem sociālās apdrošināšanas pabalstiem noteikt vienādu vidējās iemaksu algas aprēķināšanas algoritmu, vienlaikus novēršot sociālās apdrošināšanas pabalstu sistēmas negodprātīgu izmantošanu, saņemot pabalstus nepamatoti augstos apmēros (likumprojekta 10. un 11.pants).Ņemot vērā, ka šo noteikumu izstrādei nepieciešama padziļināta izpēte, lai harmonizētu gan likumā „Par maternitātes un slimības apdrošināšanu”, gan likumā „Par apdrošināšanu bezdarba gadījumam”, gan likumā „Par obligāto sociālo apdrošināšanu pret nelaimes gadījumiem darbā un arodslimībām” noteikto vidējās apdrošināšanas iemaksu algas aprēķināšanu sociālās apdrošināšanas pakalpojumu piešķiršanai (pabalstiem un atlīdzībām), kā arī šo izmaiņu ieviešanai jāparedz pietiekami ilgs laika posms, lai pielāgotu informācijas sistēmas, nepieciešams jau savlaicīgi veikt attiecīgus grozījumus likumā, kas paredz Ministru kabinetam noteikt vidējās apdrošināšanas iemaksu algas aprēķināšanas nosacījumus un kārtību.Ar likuma 31.panta pirmajā daļā noteikto tiks saglabāta esošā pamatnorma, ka vidējo apdrošināšanas iemaksu algu pabalsta apmēra noteikšanai aprēķina no apdrošinātās personas apdrošināšanas iemaksu algas par 12 kalendāra mēnešu periodu, šo periodu beidzot divus kalendāra mēnešus pirms apdrošināšanas gadījuma iestāšanās. Vienlaikus no 2020.gada 1.janvāra Ministru kabinetam tiks deleģēti vidējās apdrošināšanas iemaksu algas aprēķināšanas nosacījumi un kārtība. Līdz 2019.gada 31.decembrim tiks saglabāta esošā aprēķināšanas kārtība.  |
| 3. | Projekta izstrādē iesaistītās institūcijas | Likumprojekta izstrādē tika ņemts vērā VSAA viedoklis, jo saskaņā ar likumu „Par maternitātes un slimības apdrošināšanu” VSAA nodrošina sociālās apdrošināšanas pabalsta piešķiršanu, aprēķināšanu un izmaksu.  |
| 4.  | Cita informācija | Nav. |

|  |
| --- |
| **II.** **Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Maternitātes, paternitātes, slimības un vecāku pabalsta saņēmēji.Atbilstoši VSAA statistikas datiem 2016.gada I pusgadā maternitātes pabalstu saņēma 11 012 personas, paternitātes pabalstu – 5416 personas, vecāku pabalstu – 22 489 personas vidēji mēnesī, slimības pabalstu vispārīgā gadījumā – 83 831 persona. |
| 2.  | Tiesiskā regulējuma ietekme uz tautsaimniecību un administratīvo slogu | Likumprojekts nerada papildus administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4.  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (euro) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  577 064 726 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 | 0 | 0 | 0 |
| 1.2. valsts speciālais budžets, t.sk.: | 577 064 726 |  | 0 | 0 | 0 |
| *04.04.00 "Invaliditātes, maternitātes un slimības speciālais budžets”* | *561 104 202* |  |  |  |  |
| *04.05.00 “VSAA speciālais budžets”, t.sk.:**valsts speciālā budžeta savstarpējie transferti* | *15 960 524**13 275 338*  | *0* | *375 200* | *380 000* |  |
| *pārējās dotācijas no valsts pamatbudžeta (EKK 18218)* |  |  | *+63 000 (konsolidējamā pozīcija – transferts no PB)* |  |  |
| *no valsts pensiju speciālā budžeta ieskaitītie līdzekļi Valsts sociālās apdrošināšanas aģentūrai (EKK 18526)* | *9 136 404**(konsolidējamā pozīcija SB ietvaros)* | *0* | *226 251**(konsolidējamā pozīcija SB ietvaros)* | *275 386**(konsolidējamā pozīcija SB ietvaros)* | *0* |
| *no nodarbinātības  speciālā budžeta ieskaitītie līdzekļi Valsts sociālās apdrošināšanas aģentūrai (EKK 18527)* | *1 103 789**(konsolidējamā pozīcija SB ietvaros)* | *0* | *16 547**(konsolidējamā pozīcija SB ietvaros)* | *10 140**(konsolidējamā pozīcija SB ietvaros)* | *0* |
| *no darba negadījumu  speciālā budžeta ieskaitītie līdzekļi Valsts sociālās apdrošināšanas aģentūrai (EKK 18528)* | *206 473**(konsolidējamā pozīcija SB ietvaros)* | *0* | *4 402**(konsolidējamā pozīcija SB ietvaros)* | *5 358**(konsolidējamā pozīcija SB ietvaros)* | *0* |
| *no invaliditātes, maternitātes un slimības speciālā budžeta ieskaitītie līdzekļi Valsts sociālās apdrošināšanas aģentūrai (EKK 18529)* | *2 828 672**(konsolidējamā pozīcija SB ietvaros)* | *0* | *65 000**(konsolidējamā pozīcija SB ietvaros)* | *79 116**(konsolidējamā pozīcija SB ietvaros)* | *0* |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 503 873 668 |  | -2 693 307 | -4 990 517 | -5 166 640 |
| 2.1. valsts pamatbudžets | 0 | 0 | +63 000 *(konsolidējamā pozīcija – transferts uz SB)* | 0 | 0 |
| *97.02.00 “Nozares centralizēto funkciju izpilde” (valsts budžeta kapitālo izdevumu transferti no valsts pamatbudžeta uz valsts speciālo budžetu (EKK 9120)* |  | *0* | *+63 000**(konsolidējamā pozīcija – transferts uz SB)* | *0* | *0* |
| 2.2. valsts speciālais budžets, t.sk. | 503 873 668 | 0 | -2 693 307 | -4 990 517 | -5 166 640 |
| *04.01.00 "Valsts pensiju speciālais budžets”, t.sk.* | *9 136 404**(konsolidējamā pozīcija SB ietvaros)* | *0* | *226 251**(konsolidējamā pozīcija SB ietvaros)* | *275 386**(konsolidējamā pozīcija SB ietvaros)* | *0* |
| *valsts budžeta uzturēšanas izdevumu transferti no valsts speciālā budžeta uz valsts speciālo budžetu (EKK 7140)* | *9 136 404**(konsolidējamā pozīcija SB ietvaros)* | *0* | *226 251**(konsolidējamā pozīcija SB ietvaros)* | *275 386**(konsolidējamā pozīcija SB ietvaros)* | *0* |
| *04.02.00 "Nodarbinātības speciālais budžets”, t.sk.* | *21 507 123**(konsolidējamā pozīcija SB ietvaros)* | *0* | *16 547**(konsolidējamā pozīcija SB ietvaros)* | *10 140**(konsolidējamā pozīcija SB ietvaros)* | *0* |
| *valsts budžeta uzturēšanas izdevumu transferti no valsts speciālā budžeta uz valsts speciālo budžetu (EKK 7140)* | *21 507 123**(konsolidējamā pozīcija SB ietvaros)* | *0* | *16 547**(konsolidējamā pozīcija SB ietvaros)* | *10 140**(konsolidējamā pozīcija SB ietvaros)* | *0* |
| *04.03.00 "Darba negadījumu speciālais budžets”, t.sk.:* | *2 791 613**(konsolidējamā pozīcija SB ietvaros)* | *0* | *4 402**(konsolidējamā pozīcija SB ietvaros)* | *5 358**(konsolidējamā pozīcija SB ietvaros)* | *0* |
| *valsts budžeta uzturēšanas izdevumu transferti no valsts speciālā budžeta uz valsts speciālo budžetu (EKK 7140)* | *2 791 613**(konsolidējamā pozīcija SB ietvaros)* | *0* | *4 402**(konsolidējamā pozīcija SB ietvaros)* | *5 358**(konsolidējamā pozīcija SB ietvaros)* | *0* |
| *04.04.00 "Invaliditātes, maternitātes un slimības speciālais budžets”, t.sk*  | *487 913 144* |  | *-2 628 307* | *-4 911 401* | *-5 166 640* |
| *valsts budžeta uzturēšanas izdevumu transferti no valsts speciālā budžeta uz valsts speciālo budžetu (EKK 7140)* | *91 627 778**(konsolidējamā pozīcija SB ietvaros)* | *0* | *65 000**(konsolidējamā pozīcija SB ietvaros)* | *79 116**(konsolidējamā pozīcija SB ietvaros)* | *0* |
| *sociālie pabalsti (EKK 6000), t.sk. slimības pabalsts**maternitātes pabalsts**paternitātes pabalsts**vecāku pabalsts* | *396 285 366**108 952 552**40 659 096**3 248 198**84 014 238* | *0* | *-2 693 307**-2 746 700**53 393* | *-4 990 517**- 3 768 904**-453 313**124 470**-892 770* | *-5 166 640**-3 948 125**-448 115**122 218**-892 618* |
| *04.05.00 „Valsts sociālās apdrošināšanas aģentūras speciālais budžets”* | 15 960 524 | *0* | *+375 200**(konsolidējamā pozīcija SB ietvaros)* | *+380 000**(konsolidējamā pozīcija SB ietvaros)* |  |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 73 191 058 | 0 | +2 630 307 | +4 990 517 | +5 166 640 |
| 3.1. valsts pamatbudžets | 0 | 0 | -63 000 | 0 | 0 |
| 3.2. speciālais budžets | 73 191 058 | 0 | +2 693 307 | +4 990 517 | +5 166 640 |
| *04.04.00 "Invaliditātes, maternitātes un slimības speciālais budžets”* | *73 191 058* | *0* | *+2 565 307* | *+4 911 401* | *+5 166 640* |
|  |  |  |  |  |  |
| 3.3. pašvaldību budžets  |  | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)\* | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | \* Atbilstoši Ministru kabineta 16.08.2016. sēdes protokollēmuma Nr.40 59.§ 2.punktam atbalstīts priekšlikums LM jaunajai politikas iniciatīvai „Alternatīvo ģimenes aprūpes formu attīstība” finansēšanai 2017.-2019.gadam ik gadu 4 869 889 *euro*, t.sk. 2017.gadā 108 000 *euro* VSAA IT sistēmu pielāgošanai (t.sk. finansējums no LM pamatbudžeta apakšprogrammas 97.02.00 „Nozares centralizēto funkciju izpilde” izdevumiem valsts budžeta uzturēšanas kapitālo izdevumu transfertiem no valsts pamatbudžeta uz valsts speciālo budžetu 63 000 *euro* apmērā un 45 000 *euro* no speciālā budžeta atskaitījumiem, atbilstoši ieņēmumu īpatsvariem. Finansējums iekļauts LM pamatbudžeta un speciālā budžeta maksimāli pieļaujamos valsts budžeta izdevumu kopējos apjomos 2017., 2018. un 2019.gadam.**I Slimības pabalsts****Slimības pabalsts (bāzes projekts)**

|  |  |  |  |
| --- | --- | --- | --- |
|  | **2017** | **2018** | **2019** |
| Kontingents, (vidēji mēnesī) | 15 978 | 16 624 | 17 129 |
| apmērs, EUR (vidēji mēnesī) | 826.74 | 919.17 | 989.27 |
| Izdevumi, EUR | 158 515 821 | 183 363 385 | 203 342 470 |

1) Nenoteikt tiesības uz slimības pabalstu, ja darba nespēja iestājusies mēneša laikā pēc tam, kad persona vairs nav darba ņēmēja statusā (likumprojekta 6.un 8.pants un pārejas noteikumu 29. un 30.punkts).Veikts pieņēmums, ka ierobežojot slimības pabalsta izmaksu, vidējais pabalsta saņēmēju skaits samazināsies (pret bāzes projektu) straujāk 2017.gadā (par 1.1%), attiecīgi 2018.gadā – par 1.02% un 2019.gadā – par 0.96%.

|  |  |  |  |
| --- | --- | --- | --- |
|  | **2017** | **2018** | **2019** |
| kontingenta samazinājums (vidēji mēnesī) | -175 | -169 | -165 |
| ietaupījums, EUR \* | -1 733 461 | -1 860 182 | -1 956 289 |

*\* precizitāti ietekmē aprēķinu veikšana Excel (uz noapaļošanas rēķina)*2) Kvalifikācijas perioda ieviešana, tiesību noteikšanai uz slimības pabalstu (likumprojekta 5.pants).Veikts pieņēmums, ka ieviešot kvalifikācijas periodu tiesību noteikšanai uz slimības pabalstu, vidējais pabalsta saņēmēju skaits samazināsies (pret bāzes projektu) par aptuveni 0.27% vidēji gadā.

|  |  |  |  |
| --- | --- | --- | --- |
|  | **2017** | **2018** | **2019** |
| kontingenta samazinājums (vidēji mēnesī) | 0 | -44 | -46 |
| ietaupījums, EUR \* | 0 | -488 816 | -542 077 |

3) Darbnespējas kontroles uzlabošana (likumprojekta 7.pants).Veikts pieņēmums, ka uzlabojot darbnespējas kontroli, gan vidējais pabalsta saņēmēju skaits, gan vidējais pabalsta apmērs 2017.gadā samazināsies (pret bāzes projektu) par aptuveni 0.32% vidēji gadā, kas dos kopējo ietaupījumu 1 013 239 EUR apmērā.

|  |  |
| --- | --- |
|  | **2017** |
| kontingenta samazinājums (vidēji mēnesī) | -51 |
| apmēra samazinājums, EUR (vidēji mēnesī) | -2.67 |
| ietaupījums, EUR \* | -1 013 239 |

*\* precizitāti ietekmē aprēķinu veikšana Excel (uz noapaļošanas rēķina)*4) Korekcijas vidējās iemaksu algas aprēķinā (likumprojekta 10.pants un pārejas noteikumu 31. un 32.punkts).Veikts pieņēmums, ka pārskatot vidējās apdrošināšanas iemaksu algas aprēķināšanu, pabalstu apmērs vidēji samazinātos (pret bāzes projektu) par 0.7-0.8%.

|  |  |  |
| --- | --- | --- |
|  | **2018** | **2019** |
| apmēra samazinājums, EUR (vidēji mēnesī) | -7.12 | -7.05 |
| ietaupījums, EUR \* | -1 419 906 | -1 449 759 |

*\* precizitāti ietekmē aprēķinu veikšana Excel (uz noapaļošanas rēķina)*5) Kopējais ietaupījums slimības pabalstiem, EUR

|  |  |  |
| --- | --- | --- |
| **2017** | **2018** | **2019** |
| **-2 746 700** | **-3 768 904** | **-3 948 125** |

**II Maternitātes pabalsts****Maternitātes pabalsts (bāzes projekts)**

|  |  |  |
| --- | --- | --- |
|  | **2018** | **2019** |
| Kontingents (vidēji mēnesī) | 1 695 | 1 725 |
| apmērs, EUR (vidēji mēnesī) | 2 878.06 | 3 036.35 |
| Izdevumi, EUR | 58 539 740 | 62 852 445 |

1. Korekcijas vidējās iemaksu algas aprēķinā (likumprojekta 10.pants un pārejas noteikumu 31. un 32.punkts).

Veikts pieņēmums, ka pārskatot vidējās apdrošināšanas iemaksu algas aprēķināšanu, pabalstu apmērs vidēji samazinātos (pret bāzes projektu) par 0.7-0.8%.

|  |  |  |
| --- | --- | --- |
|  | **2018** | **2019** |
| apmēra samazinājums, EUR (vidēji mēnesī) | -22.29 | -21.65 |
| ietaupījums, EUR \* | -453 313 | -448 115 |

*\* precizitāti ietekmē aprēķinu veikšana Excel (uz noapaļošanas rēķina)***III Paternitātes pabalsts** **Paternitātes pabalsts (bāzes projekts)**

|  |  |  |
| --- | --- | --- |
|  | **2018** | **2019** |
| Kontingents (vidēji mēnesī) | 1 203 | 1 314 |
| apmērs, EUR (vidēji mēnesī) | 330.30 | 348.47 |
| Izdevumi, EUR | 4 768 211 | 5 494 675 |

1. Korekcijas vidējās iemaksu algas aprēķinā (likumprojekta 10.pants un pārejas noteikumu 31. un 32.punkts).

Veikts pieņēmums, ka pārskatot vidējās apdrošināšanas iemaksu algas aprēķināšanu, pabalstu apmērs vidēji samazinātos (pret bāzes projektu) par 0.7-0.8%.

|  |  |  |
| --- | --- | --- |
|  | **2018** | **2019** |
| apmēra samazinājums, EUR (vidēji mēnesī) | -2.56 | -2.48 |
| ietaupījums, EUR \* | -36 923 | -39 175 |

*\* precizitāti ietekmē aprēķinu veikšana Excel (uz noapaļošanas rēķina)*1. Izmaksāt paternitātes pabalstu vienam no vecākiem, kurš adoptējis bērnu vecumā līdz trim gadiem (par Darba likuma 155.panta piektajā daļā piešķirto 10 kalendāra dienas ilgo atvaļinājumu) (likumprojekta 2.pants un pārejas noteikumu 28.punkts).

Tiek pieņemts, ka 2017.gadā pusei no atlīdzības par adoptējamā bērna aprūpi saņēmējiem būtu tiesības uz paternitātes pabalstu. Ņemot vērā īstenotos pasākumus adopcijas un ārpusģimenes aprūpes sistēmas pilnveidošanai, plānotais pabalstu skaits 2017.gadā – 15, 2018.gadā – 41, bet 2019.gadā – 39. Paternitātes pabalsta plānotais apmērs ir 2017.gadā: 303.71 EUR; 2018.gadā 330.30 EUR; 2019.gadā: 348.47 EUR.

|  |  |  |  |
| --- | --- | --- | --- |
|  | **2017** | **2018** | **2019** |
| papildus, EUR \* | +53 393 | +161 393 | +161 393 |

*\*Prognoze.**\* precizitāti ietekmē aprēķinu veikšana Excel (uz noapaļošanas rēķina)*3) Kopējā ietekme uz paternitātes pabalstu izdevumiem, EUR

|  |  |  |
| --- | --- | --- |
| **2017** | **2018** | **2019** |
| **+53 393** | **+124 470** | **+122 218** |

**IV Vecākusniti 2.las kops pabalsts****Vecāku pabalsts (bāzes projekts)**

|  |  |  |
| --- | --- | --- |
|  | **2018** | **2019** |
| Kontingents (vidēji mēnesī) | 24 108 | 24 577 |
| apmērs, EUR (vidēji mēnesī) | 398.52 | 424.51 |
| Izdevumi, EUR | 115 290 242 | 125 198 187 |

1. Korekcijas vidējās iemaksu algas aprēķinā (likumprojekta 10.pants un pārejas noteikumu 31. un 32.punkts).

Veikts pieņēmums, ka pārskatot vidējās apdrošināšanas iemaksu algas aprēķināšanu, pabalstu apmērs vidēji samazinātos (pret bāzes projektu) par 0.7%.

|  |  |  |
| --- | --- | --- |
|  | **2018** | **2019** |
| apmēra samazinājums, EUR (vidēji mēnesī) | -3.09 | -3.03 |
| ietaupījums, EUR \* | -892 770 | -892 618 |

*\* precizitāti ietekmē aprēķinu veikšana Excel (uz noapaļošanas rēķina)*Ņemot vērā, ka atbilstoši Ministru kabineta 2016.gada 18.augusta sēdes prot.Nr.41, 5.§ 18.3.apakšpunktam tika noteikts izdevumu samazinājums slimības pabalsta izmaksām 2017.gadam 2 746 700 euro apmērā, 2018.gadam 5 151 910 euro apmērā un 2019.gadam 5 328 033 euro apmērā, savukārt atbilstoši likumprojekta anotācijā norādītājam likumprojektā paredzēto pasākumu īstenošanai samazinājums plānots arī maternitātes, paternitātes un vecāku pabalsta izmaksām, likumprojektam pievienojams Ministru kabineta sēdes protokollēmuma projekts (skat. 7.punktu „Cita informācija”.**V Kopējais ietaupījums sociālajiem pabalstiem, EUR**

|  |  |  |
| --- | --- | --- |
| **2017** | **2018** | **2019** |
| **-2 693 307** | **-4 990 517** | **-5 166 640** |

**VI Administratīvie izdevumi**Lai nodrošinātu likumprojekta ieviešanu VSAA nepieciešami papildus izdevumi IT sistēmu pielāgošanai administratīvie izdevumi likumprojekta ieviešanas nodrošināšanai papildus 2017. gadā - 375 200 euro= 360 eiro \* 1042.22c/d , no kuriem 312 200 euro paredzēts finansēt no sociālās apdrošināšanas pakalpojumu budžetiem, atbilstoši to īpatsvariem gada sociālās apdrošināšanas pakalpojumu finansējumā, bet 63 000 – dotācija no PB. No kopējās summas 108 000 paredzēti saistībā ar Ārpusģimenes koncepciju, no kuriem 63 000 – dotācija no PB un 45 000 – no sociālās apdrošināšanas pakalpojumu budžetiem ; 2018.gadā - 380 000 EUR, ko paredzēts finansēt no sociālās apdrošināšanas pakalpojumu budžetiem, atbilstoši to īpatsvariem gada sociālās apdrošināšanas pakalpojumu finansējumā.Speciālā budžeta īpatsvari (2017.gadam un 2018.gadam) uz likumprojekta sagatavošanas brīdi ir noteikti:

|  |  |
| --- | --- |
| Nosaukums | Apakšprogramma |
|  | 04.01.00 | 04.02.00 | 04.03.00 | 04.04.00 |
| īpatsvari | 72,47% | 5,30% | 1,41% | 20,82% |
| Izdevumi 2017.gadā | 226 251 | 16 547 | 4 402 | 65 000 |
| Izdevumi 2018.gadā | 275 386 | 20 140 | 5 358 | 79 116 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Plānotais finansējuma palielinājums 2017. – 2019.gadam ik gadu 161 393 euro apmērā ir daļa no Ministru kabineta 2016.gada 16.augusta sēdē (prot.Nr.40, 59.§ 2.punkts) atbalstītā finansējuma palielinājuma jaunajai politikas iniciatīvai “Alternatīvo ģimenes aprūpes formu attīstība”, kā arī plānotais izdevumu palielinājums 2017.gadam 267 200 euro apmērā un 2018.gadam 380 000 euro apmērā ir daļa no Ministru kabineta 2016.gada 18.augusta sēdē (prot.Nr.41, 5.§ 18.4.apakšpunkts) noteiktā izdevumu palielinājuma VSAA likumdošanas izmaiņu ieviešanai.Ņemot vērā, ka atbilstoši Ministru kabineta 2016.gada 18.augusta sēdes prot.Nr.41, 5.§ 18.3.apakšpunktam tika noteikts izdevumu samazinājums slimības pabalsta izmaksām 2017.gadam 2 746 700 euro apmērā, 2018.gadam 5 151 910 euro apmērā un 2019.gadam 5 328 033 euro apmērā, savukārt atbilstoši likumprojekta anotācijā norādītājam likumprojektā paredzēto pasākumu īstenošanai samazinājums plānots arī maternitātes, paternitātes un vecāku pabalsta izmaksām, likumprojektam pievienojams Ministru kabineta sēdes protokollēmuma projekts šādā redakcijā: “Atbalstīt Labklājības ministrijas priekšlikumu, ka Ministru kabineta 2016.gada 18.augusta sēdes prot.Nr.41, 5.§ 18.3.apakšpunktā apakšprogrammā 04.04.00 “Invaliditātes, maternitātes un slimības speciālais budžets” noteiktais izdevumu samazinājums sociālajiem pabalstiem slimības pabalsta izmaksām 2017.gadam 2 746 700 euro apmērā, 2018.gadam 5 151 910 euro apmērā un 2019.gadam 5 328 033 euro apmērā tiek precizēts, nemainot izdevumu sociālajiem pabalstiem plānoto kopējo apmēru apakšprogrammā 04.04.00 “Invaliditātes, maternitātes un slimības speciālais budžets”, samazinot izdevumus slimības pabalsta izmaksām 2017.gadam 2 746 700 euro apmērā, 2018.gadam 3 768 904 euro apmērā un 2019.gadam 3 948 125 euro apmērā, maternitātes pabalsta izmaksām 2018.gadam 453 313 euro apmērā un 2019.gadam 448 115 euro apmērā, paternitātes pabalsta izmaksām 2018.gadam 36 923 euro apmērā un 2019.gadam 39 175 euro apmērā un vecāku pabalsta izmaksām 2018.gadam 892 770 euro apmērā un 2019.gadam 892 618 euro apmērā.” |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Likumprojekts izskatāms vienotā paketē ar Finanšu ministrijas sagatavoto likumprojektu „Par valsts budžetu 2017.gadam”.Likumprojekts saistīts ar grozījumiem likumā „Par apdrošināšanu bezdarba gadījumam” un grozījumiem likumā "[Par obligāto sociālo apdrošināšanu pret nelaimes gadījumiem darbā un arodslimībām](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)".Līdz 2019.gada 31.decembrim jāizstrādā Ministru kabineta noteikumi par vidējās apdrošināšanas iemaksu algas piešķiršanai aprēķināšanas nosacījumiem un kārtību (visiem sociālās apdrošināšanas pakalpojumiem un apdrošināšanas atlīdzībām), kā arī no jauna jāizdod MK noteikumi par valsts sociālās apdrošināšanas pabalstu piešķiršanas, aprēķināšanas un izmaksas kārtību (izdoti saskaņā ar Likuma 24.pantu). Līdz attiecīgo noteikumu spēkā stāšanās dienai, bet ne ilgāk kā līdz 2019.gada 31.decembrim, piemērojami Ministru kabineta 1998.gada 28.jūlija noteikumi Nr.270 „Vidējās apdrošināšanas iemaksu algas aprēķināšanas kārtība un valsts sociālās apdrošināšanas pabalstu piešķiršanas, aprēķināšanas un izmaksas kārtība”, ciktāl tie nav pretrunā ar šo likumu.Ar 2020.gada 1.janvāri spēku zaudēs Ministru kabineta 1998.gada 28.jūlija noteikumi Nr.270 „Vidējās apdrošināšanas iemaksu algas aprēķināšanas kārtība un valsts sociālās apdrošināšanas pabalstu piešķiršanas, aprēķināšanas un izmaksas kārtība”. |
| Atbildīgā institūcija | Labklājības ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes netika veiktas, jo likumprojekts izskatāms vienotā paketē ar likumprojektu „Par valsts budžetu 2017.gadam”. |
| 2.  | Sabiedrības līdzdalība projekta izstrādē  | Likumprojekts izskatīts 2016.gada 25.augusta Nacionālās trīspusējās sadarbības padomes (NTSP) Sociālās drošības apakšpadomes sēdē.  |
| 3. | Sabiedrības līdzdalības rezultāti  | NTSP Sociālās drošības apakšpadomes sēdē likumprojekts atbalstīts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Likumprojekta izpildi nodrošinās VSAA. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Likumprojekta izpildi VSAA nodrošinās esošo funkciju ietvaros. |
| 3.  | Cita informācija | Nav. |

Labklājības ministrs J.Reirs

12.09.2016 12:08

5965

D.Trušinska,67021553

S.Stabiņa, 67021551

Dace.Trusinska@lm.gov.lv

Sandra.Stabina@lm.gov.lv

1. No 2010.gada 1.janvāra līdz 2014.gada 31.decembrim pabalsta izmaksu ierobežojumi – ja piešķirtā pabalsta apmērs vienā kalendārā dienā pārsniedza 16,38 EUR, tad izmaksājamā pabalsta apmērs dienā: 16,38 EUR + 50% no summas, kas pārsniedz 16,38 EUR. [↑](#footnote-ref-1)